Diari Oficial de la Generalitat Valenciana


Sumari del DOGV 9737, del 01-12-2023 (2023/12407)

ACORD de 28 de novembre de 2023, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 2 del programa 313.30 Infància i Adolescència de la Vicepresidència segona i Conselleria de Serveis Socials, Igualtat i Habitatge. (VL 16.004/23-038)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9737

Data del DOGV
:   01-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12527


Data del document
:   28-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 28 de novembre de 2023, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 2 del programa 313.30 Infància i Adolescència de la Vicepresidència segona i Conselleria de Serveis Socials, Igualtat i Habitatge. (VL 16.004/23-038) [2023/12171]  
  
El límit vigent per a comprometre despesa en anualitats futures amb càrrec al capítol 2 del programa 313.30, Infància i Adolescència, és insuficient per a donar cobertura a les pròrrogues dels diferents contractes formalitzats per a la gestió de la xarxa de punts de trobada familiar que es proposen prorrogar per un any més, així com la tramitació de dos contractes menors.  
Per tot això, tenint en compte el límit actual per a comprometre despesa futura i el ja compromés fins a la data, la Vicepresidència segona i Conselleria de Serveis Socials, Igualtat i Habitatge, planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre despesa pluriennal, en l'anualitat de 2024 amb càrrec al capítol 2 del programa 313.30, Infància i Adolescència.  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Hisenda, Economia i Administració Pública, el Consell  
  
  
Acorda  
  
Primer i únic  
Autoritzar l'ampliació del límit quantitatiu que estableix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa, amb càrrec al capítol 2 del programa 313.30, Infància i Adolescència, en l'anualitat i per l'import que es detalla a continuació:  
  
Exercici Límit actual Límit modificat  
2024 6.883.107,00 9.568.477,25  
  
  
  
València, 28 de novembre de 2023  
  
La consellera secretària  
SUSANA CAMARERO BENÍTEZ